== Overtro efter ulykken på Røsnæs ==
[[Fil:Christian Emil Andersen 1843 Death of Valdemar the Young at Refsnes IMG 5805.jpg|thumb|left|Christian Emil Andersen:''Valdemar den Unges Død'', (1843) hænger på [[Frederiksborgmuseet]].]]
Den 28. november 1231 blev Valdemar dræbt under en [[jagt]] på [[Røsnæs]], hvor han ved et uheld blev ramt af en [[armbrøst]]pil . Ifølge de ældste kilder blev han ramt i en fod eller sit ben. Skuddet har da næppe været dødsårsagen, men snarere en efterfølgende [[betændelse]] eller [[Sepsis|blodforgiftning]]. I senere kilder angives, at pilen ramte Valdemar i brystet eller i hjertet. Hans far døde ti år senere, og efterfulgtes af sine tre sønner med Berengaria, Valdemar den Unges halvbrødre - de blev konger efter tur, men deres regeringstid på sammenlagt 18 år indledte en lang og sørgelig nedgangsperiode. Ifølge [[sagn]]et befalede Valdemar Sejr i sin sorg, at intet træ skulle kaste sin skygge på "''den forbandede jord''", hvor "''Danmarks håb blev dræbt''". I gammel tid var Røsnæs dækket af store skove, og da egnen senere blev skovløs, med undtagelse av [[plantage]]n yderst på pynten, er det forståeligt, at skovenes forsvinden i [[folketro]]en blev knyttet Valdemar den Unges død på egnen. Skoven på Røsnæs blev angiveligt brændt fuldstændig ned, og på grund af Valdemar Sejrs [[forbandelse]] kom den ikke tilbage – i [[sagn]]et forlød det, at end ikke en torn af den kunne man siden spore. Faktum er i al fald, at alle skovene på Røsnæs er unge, højst 100 år. Dog findes der en gammel troldebøg ca. 75 m. nordøst for Vindekilde. Træet er muligvis Røsnæs’ ældste træ, og ifølge sagnet det eneste træ, der overlevede kongens forbandelse. <ref>[http://røsnæsrundt.dk/vindekilde_/ Vindekilde | Røsnæs Rundt<!-- Botgenereret titel -->]</ref> Det tistammede træ står i brat [[terræn]]. <ref>[https://sn.dk/Kalundborg/Evighedstraeet-er-en-udflugt-vaerd/artikel/599992 Evighedstræet er en udflugt værd - sn.dk - Kalundborg<!-- Botgenereret titel -->]</ref>
Personbillede_savnes Historie